**I N D O K O L Á S**

**Szombathely Megyei Jogú Város Közgyűlésének a helyi közművelődési feladatok ellátásáról szóló önkormányzati rendeletéhez**

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A § (2) bekezdése szerint a települési önkormányzat közművelődési rendeletét legalább öt évente felülvizsgálja. Tekintettel ennek aktualitására, Szombathely Megyei Jogú Város Közgyűlésének a helyi közművelődési feladatok ellátásáról szóló 5/2020. (III.5.) önkormányzati rendeletének módosítása, pontosítása, részbeni kiegészítése vált szükségessé.

**1.§**

A rendelet személyi hatályának fogalmi pontosítása.

**2.§**

Tartalmazza az önkormányzat közművelődési feladat-ellátásának módját. Kiemeli, hogy az AGORA Savaria Kulturális és Médiaközpont Nonprofit Kft. valamennyi törvény szerint kötelező közművelődési alapszolgáltatást ellátja, továbbá hivatkozik nyitvatartására. Hangsúlyozza továbbá, hogy az önkormányzat közművelődési feladatait közművelődési megállapodások útján is biztosítja.

**3.§**

A közművelődési megállapodás szabályai közé rögzítésre került a közművelődési megállapodást kötő szervezetek beszámolási kötelezettsége és szolgáltatási terv készítésének követelménye.

**4.§**

Az önkormányzat közművelődési alapszolgáltatások megszervezése érdekében végzett tevékenységei kapcsán pontosította a megfogalmazást a közművelődési feladatellátási szerződést kötő egyesületekkel, alapítványokkal, civil szervezetekkel. Rendelkezett továbbá a városban működő közművelésben érintett civil szervezetek és be nem jegyzett közösségek részvételével megszervezett Civil Fórum megszervezéséről is.

**5.§**

A helyi közművelődési feladatok ellátásáról szóló 5/2020. (III.5.) önkormányzati rendelet az 1. melléklet szerinti 2. melléklettel egészül ki, mely felsorolja a feladat-ellátási megállapodással rendelkező civil szervezeteket.

 **6.§**

A módosító rendelet hatálybalépését tartalmazza.